1964 november 7-én történt

**Szkarkakusz ide, Szkarkausz oda!**

Az éjszakai versenyzőket szállító busz megakadt a visegrádi Panoráma út bejáratánál. Az erdészeti sorompó a megegyezés ellenére le volt zárva. A rajt ideje vészesen közeledett. A versenybíróság elnöke nem sokat teketóriázott, gyors döntéssel és határozott mozdulatokkal megoldotta ezt a nehézséget. Fogta magát és leverte a lakatot.

Másnap aztán megjelent az erdész és kérdőre vont. Hiába érveltünk, hogy ez a Budapesti Spartacus nemzetközi November 7. emlékversenye, hajthatatlan maradt. „Szkarkakusz ide, Szkarkakusz oda, itt valaki fizetni fog!” mondta zordan. A rendőrségi feljelentés nem is maradt el. Az idézés megérkezett és a szabálysértési tárgyaláson tettéért hősiesen kiálló Szondi Feri végül keményen fizetett.